[{"text_idx": "#000000", "text": "Na\u0308itus koosneb arhitektuurimakettide vaadetest. Makettidel kujutatud hooned, nagu ka nende tekkepo\u0303hjuseks olevad kavatsused ja ideed, on Eesti arhitektuuriajaloos olulised. Osa kujutatud hoonetest ja kompleksidest on pa\u0308riselt valmis ehitatud, osa on kavas ehitada, osa juba lammutatud ja osa arvatavasti ja\u0308a\u0308vadki ehitamata. Fotod on pildistatud Eesti Arhitektuurimuuseumi pu\u0308sina\u0308itusel ja muuseumi keldris asuvates kogudes.\nFotode loominguline osis ka\u0308tkeb enamasti kaamerato\u0308o\u0308d ja valgustamist, mo\u0303nel juhul on sekkutud ta\u0308iendavate lavastuslike elementidega. La\u0308henemise poolest keskenduvad fotod enamasti arhitektuuriliste mahtude liigendustele ja sotsiaalsele ruumile. Osa arhitektuurile keskenduvaid pilte kirjeldavad suuremaid kooslusi, osa u\u0308ksikuid ehitisi."}, {"text_idx": "#000001", "text": "Arhitekti ja maketi autori jaoks vo\u0303ib fotograafia olla maketi ja selle taga oleva mo\u0303tte vahendamise abino\u0303u, ning pildistatamisel tekkiv kujutis osaline, piiratud kirjeldus ruumilisest tegelikkusest. Arhitekti silmis on maketi viidatav ruum vo\u0303imalusteku\u0308llane. Arhitekt planeerib ruumi, mo\u0303eldes kogu aastaringile, aastaku\u0308mnetele, mo\u0303nikord koguni sajanditele.\nFoto vahendab enamasti sekundi murdosa pikkust aega piiratud ruumilo\u0303igus. Fotograaf valib vaatenurga ja seab valguse abil o\u0308o\u0308pa\u0308evast ja aastaringist u\u0308ksikuid, valitud hetki. Fotograafi reis ruumis ja ajas ning oma pilgu jagamine vaatajaga lisab arhitekti ja maketitegija kujutlustele veel u\u0308he kihi. Foto esitab fotograafi erapooliku to\u0303lgenduse, mis la\u0308htub tema subjektiivsest ruumi kujutlemise kogemusest."}, {"text_idx": "#000002", "text": "Arhitektuurimuuseumis on vaatajal vo\u0303imalik mo\u0303lema teabekihiga vahetult suhestuda."}]